《送谢倅景英赴阙》
宋代·陈傅良

言诗必南雅，自郐吾无讥。
嗟余生已晚，观人以观诗。
人情日变化，往事十九非。
相从饰边幅，欲语怀衔羁。
久不见官寺，下与家人夷。
渡江六十年，得此心目疑。
早从诸公游，晚佐一郡治。
居尝陈谊高，动与作吏违。
大白浮朋簪，单车款民扉。
多文虽素履，用拙真良规。
二年意绸缪，一别事渺瀰。
有酒公不饮，赠言我何裨。
穆穆清朝班，佥曰尚德宜。
何妨着此翁，衣冠皓须眉。

作者简介：陈傅良（1137—1203），字君举，号止斋，学者称止斋先生，浙江温州瑞安湗村（今署瑞安市塘下镇罗凤街道）人，南宋著名学者、政治家、思想家、教育家。乾道八年（1172）进士，官至宝谟阁待制、中书舍人兼集英殿修撰，为南宋一代名臣。青年时期执教于家塾，后主讲于茶院寺之南湖塾，学生数百。中进士后授泰州教授，仍在家教书。后任职湖南，公余在岳麓书院讲学，门墙极盛。卒谥文节。 著有《止斋文集》、《周礼说》、《春秋后传》、《左氏章指》等作品。其中，《八面锋》为宋孝宗击节赞叹，御赐书名，流传甚广。